थांनाय फेब्रुवारि दानाव आसाम पुलिसनि Sub-Inspector नि थिसनथाइ बिलाइ मोननो हानाय फ्राय 597 बिजाथिनि फोरोंथाइनि थाखाय मेघालायनि राजथावनि सिलं बरापानियाव थानाय पुलिस अफिसारनि फोरोंथाइ फसंथान नर्थ इष्ट पुलिस एकाडेमि(NEPA)आव थि खालामनाय जादों। से बोसोरनि फोरोंथाइ हाबाफारिया फैगौ 22 एप्रिलनिफ्राय जागोन। बेनि थाखाय कभिड प्रट’कल मानिनानै फैगौ 16,17 आरो 18 एप्रिलखालि रिपर्टिं खालामनो नांगोन। मख’नो गोनांदि गिबि खेबनि थाखाय नेपाआव आसाम पुलिसनि गोदानै थिसन जानाय SI थाखोनि से बोसोरनि आबुं फोरोंथाइ होनाया जागोन। बेनि बागै नेपानि सामलायगिरि दीपक कुमारआ मिथि होनाय बादिब्ला आसाम पुलिसनि गोदानै थिसन जानाय SI थाखोनि फोरोंथाइनि थाखाय गासैबो थाखथियारि जाबाय। एरैहाय, मेघालय सरकारनि बिथोन बादियै नेपासिम फैनायनि सिगां साफ्रोमबो सावस्रि बिफाननि गेजेरजों RTPCR खालामनो नांगोन। बे टेष्टनि नेगेटिभ फोरमानलाइ लानानैसो ट्रेइनिंनि थाखाय नेपासिम फैनो नांगोन।